แบงก์โน้ตส์
หลังจากจับได้ไล่ทันเหล่าซุป’ตาร์รุ่นเล็กและรุ่นใหญ่ ที่ใช้เทคนิคเลี่ยงภาษีกันมากขึ้น
31 ส.ค. 2555

ใจร้าย
หลังจากจับได้ไล่ทันเหล่าซุป’ตาร์รุ่นเล็กและรุ่นใหญ่ ที่ใช้เทคนิคเลี่ยงภาษีกันมากขึ้น 
ไหนๆ ก็ไหนๆ ทนุศักดิ์ เล็กอุทัย รมช.คลัง ในฐานะกำกับดูแลกรมสรรพากร ก็ปิ๊งไอเดีย จะขอเชิญเหล่าดารา นักแสดง นักร้อง นักกีฬา พิธีกร นักเล่าข่าวต่างๆ แม้กระทั่งผู้จัดงานอีเวนต์ มาอบรมเรื่องภาษีกันซะ




เลย เพื่อให้ให้เข้าใจขั้นตอนและกระบวนการ รวมถึงสิทธิประโยชน์จากการเสียภาษีต่างๆ เพื่อให้เกิดความรู้และความเข้าใจเกี่ยวกับภาษีมากยิ่งขึ้น
ส่วนของกรณีของ “พลอย เฌอมาลย์” ที่ใช้เอกสารข้อมูลในการยื่นหักภาษี ณ ที่จ่ายไม่ถูกต้องนั้น ขณะนี้ได้มีการสั่งการให้กรมสรรพากรพื้นที่เรียกตัวนักแสดงสาว รวมถึงผู้ที่เกี่ยวข้องกับกรณีดังกล่าวมาสอบสวนข้อเท็จจริงแล้ว 
หากพบว่ามีเจตนาตั้งใจหลบเลี่ยงภาษีจริง ก็จะต้องดำเนินการตามขั้นตอนในแง่กฎหมาย ซึ่งสามารถเอาผิดได้ทั้งทางแพ่งและอาญา เรียกเงินภาษีย้อนหลังพร้อมค่าปรับ แถมโทษจำคุกได้อีกด้วย ขู่น้องจนร้องไห้แล้วนะเนี่ย